# Regnskogprodukter

Regnskog og savanneskog lagrer store mengder CO2. Når man hogger ned eller brenner skog, og pløyer jorda for å lage plantasjer eller for å benytte tømmeret, frigis det store mengder klimagasser. Regnskogødeleggelse er også en av hovedtruslene mot jordas artsmangfold siden regnskogen er hjem til en rekke utrydningstruede arter. I tillegg truer regnskogødeleggelse livsgrunnlaget for mange millioner urfolk. Les mer her: [Derfor forsvinner regnskogen](https://www.regnskog.no/no/om-regnskogen/derfor-forsvinner-regnskogen).

For å stoppe utviklingen, må vi bremse etterspørselen etter produkter hvor produksjonen av disse forårsaker avskoging og skogdegradering.

## Spørsmål til markedsdialog

|  |  |
| --- | --- |
| **Spørsmål** | **Oppfølging /bakgrunn** |
| For hvilke av produktene på denne avtalen benyttes det materiale med utspring i regnskogen (f.eks. palmeolje, soya, tropisk tømmer, lær, kjøtt el.l) [sett inn oversikt over produktene avtalen omfatter]?Kan dere tilby produkter som er laget av alternativer til regnskogmaterialer? For hvilke av produktene kan dere ev. ikke tilby alternativer til regnskogprodukter? | Se an svarene, og vurder unntak fra kravene nedenfor for enkelte produkter. Ev. vurder om det er mulig å unngå produktet.  |
| For animalsk protein (f.eks. storfe, svin, kylling og laks) benyttes det soya som proteinkilde i fôret? Kan dere tilby alternativer til disse produktene som ikke er fôret opp med soya? Hvis ja; for hvilke? Og hvilket fôr benyttes? | Benytt krav til soya nedenfor. Basert på svarene fra leverandør; vurder om man kan stille krav til eller benytter som tildelingskriterium at man unngår soya og i stedet benytter alternative fôrråvarer. |

## Krav

|  |  |
| --- | --- |
| Krav  | Dokumentasjonskrav |
| PalmeoljeDet skal ikke benyttes palmeolje som har bidratt til avskoging og skogdegradering i produkter på denne avtalen. Leverandøren skal oppgi hvilke av de tilbudte produktene som inneholder palmeolje, og legge ved dokumentasjon på at palmeoljen som er benyttet anses som bærekraftig og ikke har bidratt til avskoging og skogdegradering av tropisk skog.   | Dokumentasjon på dette kan være at palmeoljen er sertifisert i henhold til RSPO (Roundtable for Sustainable Palm Oil), nivå Identity Preserved (IP) eller Segregert (SG), eller annen relevant dokumentasjon. Det er ikke tilstrekkelig å benytte palmeolje kjøpt gjennom book&claim-systemet. Les mer om dette på Regnskogfondets nettsider: [Sertifisering av palmeolje (regnskog.no)](https://www.regnskog.no/no/om-regnskogen/derfor-forsvinner-regnskogen/problemet-med-palmeolje/sertifisering-av-palmeolje) |
| SoyaDet skal ikke benyttes soya som har bidratt til avskoging og skogdegradering i produkter på denne avtalen. Leverandører av animalsk protein skal arbeide for en avskogingsfri leverandørkjede, dvs. proteinprodusenter som velger fôrleverandør uten kobling til avskoging eller som har alternative fôrråvarer. | Leverandør skal vedlegge en liste over alle produkter på denne avtalen som består av eller er tilvirket ved bruk av soya. Leverandør skal ha iverksatt rutiner og tiltak som arbeider for en avskogingsfri leverandørkjede.  |
| Tropisk tømmerProduktene som tilbys i denne avtalen skal ikke være laget av tropisk tømmer. Se nærmere oversikt over hvilke treslag som er tropiske på Regnskogfondets nettsider: [Tropiske treslag (regnskog.no)](https://www.regnskog.no/no/hva-du-kan-gjore/unnga-tropisk-tommer/tropiske-treslag) | For alle produkter i trevirke på denne avtalen, skal det oppgis hvor tømmeret brukt i produksjonen kommer fra. |